บาทเปิด 30.14/18 บาทต่อดอลลาร์  แนวโน้มแกว่งกรอบแคบ
เงินบาทเปิดตลาด 30.14/18 บาทต่อดอลลาร์  แนวโน้มแกว่งกรอบแคบ หลังหลายตลาดต่างประเทศเริ่มปิดทำการ ทำให้ไร้ปัจจัยหนุนทิศทาง
25 ธ.ค. 2562

เงินบาทเปิดตลาด 30.14/18 บาทต่อดอลลาร์  แนวโน้มแกว่งกรอบแคบ หลังหลายตลาดต่างประเทศเริ่มปิดทำการ ทำให้ไร้ปัจจัยหนุนทิศทาง
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.14/18 บาท/ดอลลาร์ จากเย็นวานนี้ที่ปิดตลาดที่ระดับ 30.16 บาท/ดอลลาร์
วันนี้คาดว่าเงินบาทจะเคลื่อนไหวในกรอบแคบ เนื่องจากหลายตลาดในต่างประเทศเริ่มปิดทำการในคริสต์มาส ขณะที่ปัจจัยต่างๆ ทั้งในประเทศและต่างประเทศยังค่อนข้างนิ่ง ไม่ได้มีอะไรเป็นตัวกดดันหรือมีผลต่อทิศทางของค่าเงินบาทมากนักในช่วงนี้
"วันนี้บาทคงนิ่งๆ หลายตลาดเริ่มปิดวันคริสต์มาส ปัจจัยอื่นๆ ก็ยังนิ่ง เรื่อง trade war ยังไม่มีประเด็นใหม่" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.10-30.20 บาท/ดอลลาร์